cyanic-selkie/wikianc huggingface dataset:
மனித மேம்பாட்டுச் சுட்டெண்ணின் படி நாடுகளின் பட்டியல்
சமமின்மை சரிசெய்யப்பட்ட மனித மேம்பாட்டுச் சுட்டெண்
• # 🇩🇰 Denmark 0.860
• # 🇳🇱 Netherlands 0.857
• # 🇮🇪 Ireland 0.854
• # 🇨🇦 Canada 0.852
• # 🇳🇿 New Zealand 0.846
• # 🇸🇮 Slovenia 0.846
• # 🇨🇿 Czech Republic 0.840
• # 🇧🇪 Belgium 0.836
• # 🇦🇹 Austria 0.835
• # 🇸🇬 Singapore 0.816
• # 🇱🇺 Luxembourg 0.811
• # 🇭🇰 Hong Kong 0.809
• # 🇫🇷 France 0.808
• # 🇲🇹 Malta 0.805
• # 🇸🇰 Slovakia 0.797
• # 🇺🇸 United States 0.797
• # 🇮🇱 Israel 0.787
• # 🇵🇱 Poland 0.787
• # 🇰🇷 South Korea 0.773
• # 🇮🇹 Italy 0.771
• # 🇨🇾 Cyprus 0.769
• # 🇱🇻 Latvia 0.759
• # 🇱🇹 Lithuania 0.757
• # 🇭🇷 Croatia 0.756
• # 🇧🇾 Belarus 0.755
• # 🇬🇷 Greece 0.753
• # 🇲🇪 Montenegro 0.741
• # 🇷🇺 Russia 0.738
• # 🇧🇬 Bulgaria 0.710
• # 🇨🇱 Chile 0.710
• # 🇦🇷 Argentina 0.707
• # 🇮🇷 Iran 0.707
• # 🇦🇱 Albania 0.706
• # 🇺🇦 Ukraine 0.701
• # 🇺🇾 Uruguay 0.689
• # Georgia 0.682
• # 🇦🇿 Azerbaijan 0.681
• # 🇦🇲 Armenia 0.680
• # 🇧🇧 Barbados 0.669
வெளியிணைப்பு
பகுப்பு:நாடுகள் தொடர்பான பட்டியல்கள்
போலி எழுத்து
போலி எழுத்து என்பது நன்னூல் கையாளும் ஓர் இலக்கணக் குறியீடு. இதனை எழுத்துப் போலி எனவும் குறிப்பிடுவர். தொல்காப்பியத்திலும் இந்தப் போலி பற்றிய குறிப்புகள் உள்ளன.
எழுதும்போது தோன்றும் போலி
இந்த முறைமையை வடநூலார் சந்தியக்கரம் என்பர்.
மொழியில் தோன்றும் போலி
சொல்லில் ஒரு எழுத்து இருக்குமிடத்தில் மற்றொரு எழுத்து மயங்குகிறது. இதனைப் போலி என்கிறோம்
[ம்] > [ன்] மயக்கம்
மொழியின் இறுதியில் வரும் இந்த எழுத்துக்கள் மயங்கும். நன்னூல் இதனைப் பொதுப்படக் கூறினாலும் வருமொழி உயிர்முதல் ஆயின் மயங்கும் என இலக்கிய ஆட்சிகளால் அறியலாம்.
[ம்] > [ன்] மயங்காதவை
'ன்' எழுத்தில் முடியும் ஒன்பது சொற்கள் 'ம்' என மயங்குவது இல்லை என்று தொல்காப்பியம் குறிப்பிடுகிறது. அந்த 9 சொற்கள் இவை என இளம்பூரணர் குறிப்பிடுகிறார்.
[அ] > [ஐ] மயக்கம்
இந்த எழுத்துக்கள் மொழிமுதல் எழுத்தாகவும், மொழியிடை எழுத்தாகவும் வரும்போது மயங்கும்.
[ந] - [ஞ] மயக்கம்
ஐகாரத்தை முதலெழுத்தாக உடைய நகரமும், யகர ஒற்றை அடுத்து வரும் நகரமும் ஞகரமாக மயங்கும்.
அடிக்குறிப்பு
பகுப்பு:எழுத்திலக்கணம் பகுப்பு:சொல்விளக்கம் பகுப்பு:நன்னூல்
சுப்பேகவுண்டன்புதூர் ஊராட்சி
சுப்பேகவுண்டன்புதூர் ஊராட்சி (Subbegoundenpudur Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள ஆனைமலை வட்டாரத்தில் அமைந்துள்ளது. இந்த ஊராட்சி, வால்பாறை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4631 ஆகும். இவர்களில் பெண்கள் 2327 பேரும் ஆண்கள் 2304 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஆனைமலை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
குளிகன்
குளிகன் என்பவர் இந்து சமய தொன்மவியலின் அடிப்படையில் குளிகை என்ற காலத்தின் அதிபதியாவார். இவர் சனீசுவரன் - தவ்வை தம்பதிளின் மகனாவார். இவரை மாந்தி என்றும், மாந்தன் என்றும் அழைக்கின்றனர். எருமைத் தலையும் மனித உடலும் கொண்டவராக இருக்கிறார். பல்லவர்கள் காலத்தில் தவ்வையை வழிபடும் வழக்கம் இருந்துள்ளது. அவர்களின் காலத்தில் புதுப்பிக்கப்பட்ட, புதிதாக கட்டப்பட்ட கோயில்களில் தவ்வை சிலையுடன் மாந்தனையும் வைத்து வழிபாடு செய்துள்ளனர். பெரும்பாலும் தன்னுடைய தாயான தவ்வை மற்றும் சகோதரி மாதி அவர்களுடன் ஒரே கல்லினால் ஆன சிலையில் உள்ளார். தற்போது இவரை வழிபடும் வழமை குறைந்து காணப்படுகிறது.
குளிகனின் குணம்
குளிகை காலத்தில் செய்யப்படுகிற காரியங்கள் தொடர்ந்து நடைபெறும் என்பது இந்து சமய மக்களின் நம்பிக்கையாகும். அதனால் நற்காரியங்களையும், சுபகாரியங்களையும் மட்டுமே இந்தக் காலத்தில் செய்கின்றார்கள்.
குளிகை காலம்
குளிகனுக்கு உகந்த காலமான குளிகை காலத்தினை இந்து சமய சோதிடம் வரையறை செய்துள்ளது. இதன்படி பகல் மற்றும் இரவு என இருவேளைகளிலும் குளிகை காலம் வருகிறது.
குளிகன் வழிபாடு
குளிகனை சனிக்கிழமைகளில் வணங்கலாம். சனீசுவரனை வணங்கும் போது குளிகனை சேர்த்து வணங்கலாம்.
காயத்திரி மந்திரம்
மந்தாத்மஜாய வித்மஹே ரக்த நேத்ராய தீமஹி. தந்நோ குளிக: பிரசோதயாத்
கே. ஜெயராம்
'''கே. ஜெயராம்' (K. Jayaram'', 1949 – 2 சூலை 2023) இந்தியாவைச் சேர்ந்த ஒரு புகழ்பெற்ற இயற்கையியல் ஒளிப்படக் கலைஞர் மற்றும் சிற்றுயிர் ஒளிப்படக் கலை முன்னோடி ஆவார். இவர் நாற்பது ஆண்டுகளுக்கும் மேலாக இத்துறையில் ஈடுபட்டுள்ளார். பல உலகளாவிய விருதுகளைப் பெற்றுள்ளார். பிபிசி உள்ளிட்ட உலகளாவிய இதழ்களில் இவருடைய ஒளிப்படங்கள் இடம்பெற்றுள்ளன.
குளிகன்
பீஜாட்சர மந்திரம்
கும் குளிகாயநம
கே. ஜெயராம்
வாழ்க்கை வரலாறு
1962இல் தனது பதினான்கு வயதில் ஒளிப்படமியைக் கையாளத் தொடங்கிய ஜெயராம், இந்தியாவின் பிரபலமான சூழலியல் ஒளிப்படக் கலைஞர்களில் ஒருவராக வளர்ந்தார். 1963 ஆம் ஆண்டு ஒரு போட்டியில் முதல் பரிசு வென்றதன் மூலம் இவரது ஒளிப்பட வாழ்க்கை தொடங்கியது. பூச்சிகளை படம் எடுப்பதில் இவர் சிறந்து விளங்கினார். தாவரவியல் மற்றும் உயிரியலில் ஆர்வம் கொண்டிருந்த இவர் தென்னிந்தியாவின் பட்டாம்பூச்சிகள் மற்றும் அமைதிப் பள்ளத்தாக்கு பற்றிய புத்தகங்களை இன்னொருவருடன் இணைந்து எழுதியுள்ளார். நூலை இன்னொருவருடன் கூட்டாக எழுதியுள்ளார். மேற்குத் தொடர்ச்சி மலையில் காணப்படும் ஒரு தவளைக்கும் (Philautus jayarami), ஒரு குதிக்கும் சிலந்தி இனத்திற்கும் (Myrmarachne jayaramani) இவரது பெயர் சூட்டப்பட்டுள்ளது. ஜெயராம் 1969 முதல் 2006 வரை மூன்று லட்சத்திற்கும் மிகுதியான ஒளிப்படங்களை எடுத்துள்ளார். இவரது படங்கள் பிபிசி உட்பட பல பன்னாட்டு ஊடகங்களில் வெளியிடப்பட்டுள்ளன. இவர் எடுத்த ஒளிப்படங்கள் 1970 ஆம் ஆண்டு லாஸ் ஏஞ்சல்ஸ் நகரில் நடைபெற்ற பன்னாட்டு ஒளிப்பட போட்டிக்கு தேர்வாயின. அதில் இவரது பூச்சி மற்றும் தேள் ஒளிப்படங்கள் தங்கம் மற்றும் வெள்ளிப் பதக்கங்களை வென்றன. 1978 இல் இவர் ஐக்கிய இராச்சியத்தின் ராயல் போட்டோகிராஃபிக் சொசைட்டியின், ஃபெலோ ஆனார். ஐரோப்பாவில் உள்ள ஒளிப்படக் கலைக்கான பன்னாட்டு கூட்டமைப்பின் விருதையும் பெற்றார்.
குளிகன்
நவநாகம்
குளிகன் என்பவர் நவநாகங்களில் ஒருவராவார். இவர் மாந்தி என்றும் அறியப்படுகிறார். இவர் காசிபர்-கத்ரு தம்பதியரின் ஒன்பது மகன்களில் ஒருவர் என்றும், சனிபகவானுடைய மகன் என்றும் இருவேறு கருத்துகள் நிலவுகின்றன.
கே. ஜெயராம்
வாழ்க்கை வரலாறு
ஜெயராம் 2023 சூலை 2 அன்று தனது 74 வயதில் இறந்தார்.
குளிகன்
மேற்கோள்களும் குறிப்புகளும்
பகுப்பு:நவ நாகங்கள்
கே. ஜெயராம்
மேலும் பார்க்க
பகுப்பு:இந்தியப் புகைப்படக்கலைஞர்கள் பகுப்பு:2023 இறப்புகள் பகுப்பு:1949 பிறப்புகள்
காணி மரநண்டு
இந்நண்டு வகைப்படுத்தப்பட்டுள்ள காணி என்னும் பேரினம் காணிக்காரர் என்னும் பழங்குடி இன மக்களைப் பெருமைப் படுத்தும் விதமாகப் பெயரிடப்பட்டுள்ளது. கண்டுபிடித்தவர்கள் இதனை நிலநண்டுக் குடும்பத்தில் வகைப் படுத்தி உள்ளனர்.
பரவல்
காணி மரநண்டு கேரளாவின் திருவனந்தபுர மாவட்டத்தில் மேற்குத் தொடர்ச்சி மலைப் பகுதியில் காணப்படுகிறது. இது ஒரு அகணிய உயிரியாகும்.
பண்புகள்
நிலநண்டுக் குடும்பத்தில் இந்த நண்டுகளின் சில தனித்த பண்புகளினால் இவை தனிப் பேரினமாக அறியப்படுகின்றன. இவற்றின் தனித்தன்மை வாய்ந்த மேலோடு, மிக நீண்ட கால்கள், அலவன் (=ஆண் நண்டு) நண்டின் வயிறு போன்றவை இப்பேரினத்திற்கே உரியன. இந்நண்டுகள் தங்கள் வாழ்நாளை மரங்களிலேயே கழிக்கின்றன. நீர்த்தேவைக்கு மரப் பொந்துகளில் இருக்கும் மழைநீரை நம்பியுள்ளன.
மேற்கோள்கள்
பகுப்பு:நண்டுகள் பகுப்பு:மேற்குத் தொடர்ச்சி மலையின் அக இட விலங்குகள்
பனாமா கால்வாய்
பனாமா கால்வாய் (Canal de Panamá) என்பது பசுபிக் பெருங்கடலையும் அத்திலாந்திக் பெருங்கடலையும் அமெரிக்கக் கண்டங்களிடையே இணைக்கும் செயற்கைக் கால்வாய் ஆகும். இது 48 மைல் (77 கிமீ) நீளமுள்ள நீர்வழி ஆகும். இது பனாமாவின் இஸ்தமுவில் பகுதியில் வெட்டப்பட்டுள்ளது மேலும் இக்கால்வாய் சர்வதேச கடல்வழி வர்த்தகத்திற்கான முக்கிய வழியாக உள்ளது. இக்கால்வாயில் இருந்து கப்பல்கள் காட்ன் ஏரியை அடையும்வரை கால்வாயின் ஒவ்வொரு முனையிலும் நீரை அடைத்து நீர்மட்டத்தைக் கூட்ட, குறைக்க கதவணை அமைப்புகள் உள்ளன, கால்வாயை கடல் மட்டத்தின் ஆழத்துக்கு மிக ஆழமாக  அகழுவதைத் தவிர்க்கும்விதமாக கடல் மட்டத்திற்கு 26 மீட்டர் (85 அடி) உயரத்திற்கு மேலே ஒரு செயற்கை ஏரி அமைக்கப்பட்டுள்ளது, இதில் உள்ள கதவணைகள் 33.5 மீட்டர் (110 அடி) அகலம் கொண்டவையாக உள்ளன. மூன்றாவது அகன்ற நீர்பாதையானது அகன்ற கதவணைகளுடன் செப்டம்பர் 2007 மற்றும் மே 2016வுக்கு இடைப்பட்ட காலகட்டத்தில்  கட்டப்பட்டது. விரிவாக்கப்பட்ட கால்வாயில் 2016 ஆம் ஆண்டு ஜூன் 26 ஆம் தேதி வணிக நடவடிக்கையைத் தொடங்கியது. புதிய பெரிய கதவணைகளை அமைத்ததற்குப், பிந்தைய பனாமா கால்வாயில் பெரிய கப்பல்களின் போக்குவரத்தை அனுமதிக்க ஏற்றதாகவும், மேலும் மிகுதியான சரக்குகளைக் கையாளக்கூடிய திறன் கொண்டதாகவும் ஆனது. இது அமைக்கப்படும் முன்னர் கப்பல்கள் தென்னமெரிக்கக் கண்டத்தைச் சுற்றியே செல்ல வேண்டியிருதது.
பதினாறாம் நூற்றாண்டிலேயே இத்தகைய கால்வாய்க்கான எண்ணம் இருந்தது. 1881 இல் பிரான்சு தலைமையில் கால்வாய் வெட்டும் பணி தொடங்கியது. 22000 தொழிலாளர்கள் இறந்து இம்முயற்சி தோல்வியில் முடிவடைந்தது. 1904 இல் ஐக்கிய அமெரிக்கா மீண்டும் இப்பணியைத் தொடங்கி 1914 ஆகத்து 15 அன்று பனாமா கால்வாய் திறக்கப்பட்டது. இதுவரை மேற்கொள்ளப்பட்ட மிகப்பெரிய மற்றும் மிகவும் கடினமான பொறியியல் திட்டங்களில் இது ஒன்று ஆகும். இந்த பனாமா கால்வாயின் குறுக்குவழியானது அட்லாண்டிக் மற்றும் பசிபிக் பெருங்கடல்களுக்கு இடையே பயணம் செய்யும் கப்பல்களுக்கான நேரத்தைக் குறைத்தது மட்டுமல்லாது, டிராகன் நீரிணை அல்லது மிரெல்லன் ஸ்ட்ரெய்ட் வழியாக தென்னமெரிக்காவின் தென்முனையில் உள்ள அபாயகரமான கேப் ஹார்ன் பாதை ஆகியவற்றை கப்பல்கள் கடந்து செல்லும் பயணத்தை தவிர்த்தன.
பிரெஞ்சு, ஐக்கிய அமெரிக்க முயற்சிகளில் மொத்தமாக 27,500 தொழிலாளர் இறந்ததாக மதிப்பிடப்பட்டுள்ளது. இக்கால்வாய் 78 கிமீ நீளமும் 33.5 மீட்டர் அகலமும் உடையது. கால்வாய் கட்டுமாணக் காலத்தில் கால்வாயைச் சுற்றியுள்ள பகுதிகளை கொலம்பியா, பிரான்ஸ், பின்னர் அமெரிக்கா ஆகியவை தங்கள் கட்டுப்பாட்டில் வைத்திருந்தன. இந்நிலையில் பனாமாவின் அரசாங்கத்தால் 1999 இல் இக்கால்வாய் கையகப்படுத்தப்பட்டது. இப்போது அரசுக்கு சொந்தமான பனாமா கால்வாய் ஆணையத்தால் இது நிர்வகிக்கப்பட்டு இயக்கப்படுகிறது.
கால்வாய் 1914 ல் திறக்கப்படும்போது சுமார் 1,000 ஆக இருந்த கப்பல் போக்குவரத்து 2008 ல் 14,702 கப்பல்களாக உயர்ந்துள்ளது. 2008 ஆண்டு வரை 815.000க்கும் மேற்பட்ட கப்பல்கள் கால்வாய் வழியாக கடந்துள்ளன. பனாமா கால்வாய் வழியாக கப்பல்கள் செல்ல ஆறு முதல் எட்டு மணி நேரம் ஆகும். நவீன உலகின் ஏழு அதிசயங்களில் ஒன்றாக பனாமா கால்வாயை அமெரிக்கன் சொசைட்டி ஆஃப் சிவில் இன்ஜினியர்ஸ் குறிப்பிடுகிறது.
கால்வாய் அளவுகள்
நீளம்: 59 மைல்கள் (82 கிலோமீட்டர்)
ஆழம்: 41 – 45 அடிகள்
அகலம் 500 – 1000 அடிகள்(கால்வாயின் மிக குறுகிய அடிப்பகுதி அகலம் 300 அடிகள் )
இந்த கால்வாயில் மூன்று பெரிய பிரிவுகள் இருக்கிறது, எனவே எல்லா இடங்களிலும் ஒரே அகலம் , ஆழம் இல்லை.
செயற்கை கால்வாய்
பனாமா கால்வாய் ஒரு கட்டத்தில், 9 ° N ஒரு அட்சரேகையில் உள்ளது. அதன் தாழ்ந்த பகுதிகள் வட அமெரிக்க கண்டத்தில் தாழ்நிலை புள்ளிகளாகும். கால்வாய்,பொதுவாக இது கிழக்கில் இருந்து மேற்கு நோக்கி கடப்பதிள்லை. இது அட்லாண்டிக் பகுதியில் இருந்து Gatún ஏரியின் பரந்த பகுதியில் ஒரு புள்ளியில் நுழைவாயிலில் காடுன்(Gatún) பூட்டுகளில் இருந்து தென்கிழக்கில் திரும்பி கிழக்கு நோக்கி பனாமா கடலில்னை அடையும் வரை சென்று தெற்கு நோக்கி முடிவடைகிறது.பசிபிக் பகுதியில் பால்போ(BALBOA) அருகே அதன் முனை பெருங்குடல் அருகே 40 கி.மீ. (25 மைல்) கிழக்கே உள்ளது.கால்வாய்க்கு இணையாக பனாமா கால்வாய் ரயில்வே மற்றும் பாய்ட்-ரூஸ்வெல்ட் நெடுஞ்சாலை செல்கிறது.
பசிபிக் கடலில் இருந்து அட்லாண்டிக் கடலை கடந்து, கப்பல்கள் 11 கிமீ தொலைவில் காடுன்(Gatún) பூட்டுகளை அடைகிறது. கடலில் இருந்து கால்வாயில் மூன்று தொடர் பூட்டுகள் மூலம் காடுன்(Gatún) ஏரிக்கு கப்பல்கள் 26 மீட்டர் (85 அடி) தூக்கப்படுகிறது.
இந்த கால்வாயில் பல செயற்கை ஏரிகள், பல மேம்பட்ட மற்றும் செயற்கை கால்வாய்கள் மற்றும் மூன்று பூட்டுப்பெட்டிகள் உள்ளன.Alajuela ஏரி என்ற கூடுதல் செயற்கை ஏரி, (மேடன் ஏரி அமெரிக்க காலத்தில் அறியப்படுகிறது), கால்வாயின் நீர்த்தேக்கமாக செயல்படுகிறது. அட்லாண்டிக் இருந்து பசிபிக் நோக்கி கால்வாய் மூலம் ஒரு கப்பல் கடந்து செல்லும் வரைபடம்
கால்வாயின் அமைப்பு
காடுன்(Gatún) பூட்டுகள் என்ற நீண்ட பூட்டுகள் 1.9 கிமீ (1.2 மைல்) தூரத்தில் மூன்று கட்டமாக, கடல் மட்டத்திலிருந்து சுமார் 26.5 மீ (87 அடி), Gatun ஏரி நிலைக்கு கப்பல்கள் உயர்த்தப்படுகிறது. இரண்டு கட்ட மிராப்லோர்ஷ்(Miraflores) பூட்டுகளில் நடுப்பகுதியில் மணிக்கு 16.5 மீ (54 அடி) உயர்த்தப்படுகிறது.
கொள்ளளவு திறன்
தற்போது கால்வாயின் கப்பல் போக்குவரத்து கையாளும் திறன் மிகவும் அதிகரித்துள்ளது.1934 ல் கால்வாயின் அதிகபட்ச திறன் ஆண்டு ஒன்றுக்கு 80 மில்லியன் டன் இருக்கும் என்று மதிப்பிடப்பட்டுள்ளது.மேலே குறிப்பிட்டபடி, 2009 ல் கால்வாய் போக்குவரத்து கப்பல் 299,1 மில்லியன் டன்களை எட்டியது. கால்வாய் நீர்மட்டத்தை உயர்த்த மற்றும் குறைக்க பயன்படும் நீர் பூட்டுகள் Gatun ஏரியின் ஒவ்வொரு தொகுப்பில் இருந்தும் புவியீர்ப்பு விசை மூலம் செயல்படுகிறது. தற்போதைய பூட்டுதல் அமைப்பில் சாத்தியமான செயல்கள் மூலம் திறனை அதிகரிக்க இலக்கு நிர்ணயிக்கப்பட்டுள்ளது.
இந்த முன்னேற்றங்கள் மூலம் 280-90 மில்லியன் PCUMS (2008) இருந்து 330-40 PCUMS (2012) வரை திறன் அதிகரிக்கும்.
சுங்கவரிகள்
கொள்கலன் கப்பல்களுக்கு இருபது அடிக்கு சமமான அலகுகள் எண்ணிக்கையில் அல்லது கப்பல் திறன் வெளிப்படுத்தப்படும் TEUs பற்றிய மதிப்பீடு. ஒரு TEU என்பது 2.44x8.5 அடி பரப்பும் 6.1 மீ (20 அடி) ஆழமும் கொண்ட கொள்கலன் அளவி உள்ளது. மே 1, 2009 இந்த எண்ணிக்கை TEU ஒன்றுக்கு அமெரிக்க $ 72.00 ஆகும். ஒரு Panamax கொள்கலன் கப்பல் 4,400 TEU வரை செல்லும்.கட்டண எண்ணிக்கை பயணிகள் கப்பல்கள் மற்றும் சரக்கு சுமந்து செல்லும் கொள்கலன் கப்பல்களுக்கு வெவ்வேறாக கணக்கிடப்படும். மே 1, 2009 பயணிகள் கப்பல்களுக்கான நிலைப்படுத்தும் விகிதம் TEU ஒன்றுக்கு அமெரிக்க $ 57.60 ஆகும். பயணிகள் கப்பல்கள் என பிரபலமாக அறியப்படும் கப்பல்கள் 30,000 டன்கள் (பிசி / UMS)க்கு அதிகமானது. 2007 ல் இருந்து இந்த சுங்கவரிகள் கட்டணம் அதிகரித்துள்ளதால் கப்பல்களில் கட்டணம் அதிகரித்துள்ளது. 30,000 டன்களுக்கு குறைவாக அல்லது பயணிகள் 33 சதவீதத்திற்கு குறைவாக உள்ள பயணிகள் கப்பல்களில் ஒவ்வொரு டன் அட்டவணை படி கட்டணம் விதிக்கப்படும்.
2008 நிதியாண்டில், இந்த எண்ணிக்கை அடுத்த 1 முதல் 10,000 டன்க்கு ஐந்து டன் $ 3.90 அமெரிக்க டாலர், அடுத்த 10,000 டன்க்கு ஐந்து டன்க்கு $ 3.19 அமெரிக்க டாலர், அதற்கு மேல் டன் ஒன்றுக்கு 3,82 அமெரிக்க டாலர் ஆக உள்ளது டன், மற்றும் குறைந்த எண்ணிக்கையில் கொள்கலன் சரக்கு கப்பல்களுக்கு டன் ஒன்றுக்கு $ 3.76 அமெரிக்க டாலர் வசூலிக்கப்படுகிறது.
சுமார் 82 கிலோமீட்டர் தொலைவுக்கு 31 மீட்டர் அகலம் கொண்ட இந்த கால்வாயில், ஆண்டுக்கு 15,000 க்கும் மேற்பட்ட கப்பல்கள் கடந்து செல்கின்றன. 160 நாடுகளைச் சேர்ந்த 1,700 துறைமுக நகரங்களுக்குப் பனாமா கால்வாயுடன் தொடர்பு உண்டு.
பனாமா கால்வாய் கௌரவப் பைலட்டுகள்
கடந்த நூறு ஆண்டுகளில், பனாமா கால்வாய் ஆணையம் "பனாமா கால்வாய் கௌரவப் பைலட்டுகள்" என்று சிலரை நியமித்துள்ளது. இவர்களில் மிக அணைமையில் கமோடோர் ரொனால்ட் வார்விக்,   RMS ராணி எலிசபெத் 2 மற்றும் RMS ராணி மேரி 2 கப்பல்களின் முன்னாள் தலைவரான மாஸ்டரான கன்னார்ட் லைனர்ஸ், இவர் இக்  கால்வாயை 50 க்கும் மேற்பட்ட முறை கடந்து சென்றவர், மற்றும் கேப்டன் ரஃபேல் மினோடோரோ போன்றோராவர். பனாமா கால்வாயில் கப்பலை இயக்க கேப்டன்களுக்கு தனித்திறமை வேண்டும் என்பது குறிப்பிடத்தக்கது.
மேற்கோள்கள்
பகுப்பு:கால்வாய்கள் பகுப்பு:நடு அமெரிக்கா
காஞ்சிவாய் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:குத்தாலம் வட்டாரம் பகுப்பு:த. இ. க. ஊராட்சித் திட்டம்
வேலன்சியா காற்பந்தாட்டக் கழகம்
வேலன்சியா காற்பந்தாட்டக் கழகம் (Valencia Club de Fútbol) என்பது எசுப்பானியாவின் வேலன்சியா நகரை அமைவிடமாகக் கொண்ட கால்பந்துக் கழகமாகும். இக்கழகம் எசுப்பானியாவின் முதல்நிலைக் கூட்டிணைவான லா லீகாவில் பங்குகொள்கிறது. எசுப்பானியாவிலும் ஐரோப்பாவிலும் பெரும் வெற்றிகள் கண்ட ஒரு முக்கியமான கால்பந்துக் கழகம் இதுவாகும்.
வேலன்சியா வென்ற கோப்பைகள் பின்வருமாறு:
வேலன்சியா கால்பந்துக் கழகம் தொடர்ச்சியாக இருமுறை யூஈஎஃப்ஏ வாகையர் கூட்டிணைவு இறுதிப் போட்டிகளை எட்டியுள்ளனர். 2000-ஆம் ஆண்டின் இறுதிப் போட்டியில் சக எசுப்பானிய அணியான ரியல் மாட்ரிட்-டிடம் தோற்றனர். 2001-ஆம் ஆண்டில் செருமனி அணியான பேயர்ன் மியூனிச்-சிடம் பெனால்டி முறையில் தோற்றனர்; முழு-நேர ஆட்ட முடிவில் 1-1 என்ற இலக்குகள் கணக்கில் இருந்தனர். மொத்தமாக ஏழு ஐரோப்பிய கோப்பை இறுதிப் போட்டிகளை எட்டி, அவற்றுள் நான்கை வென்றுள்ளனர்.
ஒட்டுமொத்த லா லீகா வரலாற்றில் பெற்ற புள்ளிகள் பட்டியலில், இவர்கள் பார்சிலோனா மற்றும் ரியல் மாட்ரிட் அணிகளுக்கடுத்து மூன்றாவது இடத்தில் இருக்கின்றனர். ஐரோப்பிய அளவிலும் அவ்விரு அணிகளுக்கு அடுத்தபடியாக அதிக வெற்றிகள் பெற்ற எசுப்பானிய அணியாக இருக்கின்றனர். இம்மூன்று அணிகள் மட்டுமே ஐந்து அல்லது அதற்கு மேற்பட்ட ஐரோப்பிய கோப்பைகளை வென்ற எசுப்பானிய அணிகள்.
குறிப்புதவிகள்
பகுப்பு:எசுப்பானிய காற்பந்தாட்டக் கழகங்கள்
குண்டாறு (தேனி)
குண்டாறு (குண்டு+ஆறு) தமிழ் நாட்டில் உள்ள பருவ கால ஆறுகளுள் ஒன்று. தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ள, ஆண்டிபட்டி மலையின் மலைச் சிகரங்கலில் ஓடிவரும் ஓடைகளில் இருந்து ஆண்டிபட்டி அருகில் கடல் மட்டத்தில் இருந்து 260 மீ. உயரத்தில் குண்டாறு உருவாகின்றது. இவ் ஆறானது உருவாகும் பகுதி மேல் குண்டாறு எனவும், வங்கக் கடலில் கலக்கும் பகுதி கீழ் குண்டாறு எனவும் அழைக்கப்படுகின்றது.
குண்டாறானது மதுரை, விருதுநகர், இராமநாதபுரம் ஆகிய மாவட்டங்கள் வழியாகச் சென்று தெற்கு மூக்கையூர் அருகில் வங்காள விரிகுடாவில் கலக்கின்றது. இதன் நீளம் 146 கி.மீ ஆகும். இதன் முக்கிய துணை ஆறுகளாக தெற்காறு காணல் ஓடை கிருதுமால் நதி மற்றும் பரலை ஆறுகள் ஆகும். குண்டாறானது ஒரு பருவ கால ஆறாகும்.
ஆதாரம்
பகுப்பு:விருதுநகர் மாவட்ட ஆறுகள் பகுப்பு:இராமநாத மாவட்ட ஆறுகள் பகுப்பு:மதுரை மாவட்ட ஆறுகள்
ஆம் ஆத்மி அரசாங்க விளம்பர சர்ச்சை
ஆம் ஆத்மி அரசாங்க விளம்பர சர்ச்சை (AAP government advertisement controversy) எனப்படுவது ஆம் ஆத்மி கட்சி தனது அரசியல் இலாபங்களுக்காக தில்லி அரசாங்கத்தின் நிதியைப் பயன்படுத்தியதாகக் கூறப்படும் ஒரு சர்ச்சையாகும்.
தகவல்தொடர்பு கலைக் குழாம் அறிக்கை
2017 ஆம் ஆண்டு மார்ச் மாதம் 10 அன்று தில்லி சட்டமன்றத்தில்  தகவல்தொடர்பு கலைக் குழாமின் ஓர் அறிக்கை தாக்கல் செய்யப்பட்டது. ஆம் ஆத்மி அரசாங்கம் 29 கோடி ரூபாய் அதாவது 4.1 மில்லியன் அமெரிக்க டாலர்களை கட்சியின் பொறுப்புக்கு அப்பாற்பட்டு தில்லிக்கு வெளியே செய்யப்பட்ட ஒரு குறிப்பிட்ட பிரச்சார விளம்பரங்களுக்காக செலவழித்துள்ளது என அவ்வறிக்கை குறிப்பிட்டது. மொத்த செலவினத் தொகையில் இது 86% ஆகும். 24 கோடி டாலர் அதாவது 3.4 மில்லியன் அமெரிக்க டாலர் மதிப்புள்ள விளம்பர செலவுகள் நிதி உரிமையையும் உச்சநீதிமன்ற விதிமுறைகளையும் மீறியதாக இவ்வறிக்கை மேலும் தெரிவித்தது.
மேற்கோள்கள்
பகுப்பு:தில்லியில் அரசியல்
அம்பாபூர் அய்யனார் கோயில்
அம்பாபூர் அய்யனார் கோயில் தமிழ்நாட்டில் அரியலூர் மாவட்டம், அம்பாபூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இத்தாலி
இத்தாலியக் குடியரசு அல்லது இத்தாலி (இத்தாலிய மொழி: Repubblica Italiana அல்லது Italia - இட்டாலியா) தெற்கு ஐரோப்பாவில் உள்ள ஒரு நாடு. இதன் நிலப்பகுதியானது கால்பாதம் போன்ற தீபகற்பப் பகுதியையும், மத்திய தரைக் கடல் பகுதிகளான சிசிலி மற்றும் சார்தீனியா என்ற தீவுப்பகுதிகளையும் கொண்டதாகும். இத்தாலியின் வடக்கே ஆல்ப்ஸ் மலைப் பகுதியில் பிரான்ஸ், சுவிட்சர்லாந்து, ஆஸ்திரியா, சிலவேனியா ஆகிய நாடுகள் எல்லைகளாகவும் அமைந்துள்ளன. சான் மேரினோ மற்றும் வத்திக்கான் நகர் என்ற இரு தனி நாடுகளும், இத்தாலியின் நிலப்பகுதிக்குள் அமைந்துள்ளன. ஐரோப்பிய ஒன்றியம், ஜி8, ஜி20 ஆகியவற்றில் உறுப்பினராக உள்ளது. உலகில் வாழ்வதற்கு ஏற்ற நாடுகளில் முதன்மையான நாடுகளில் இதுவும் ஒன்று. இத்தாலியின் தலைநகரான உரோம் நகரம் மேற்கத்தியக் கலாச்சாரத்தின் வளர்ச்சியில் முக்கியப் பங்காற்றியுள்ளது.
புவியியல்
இத்தாலி தெற்கு ஐரோப்பாவில் உள்ளது.
மொழிகள்
இத்தாலிய மொழியே இத்தாலியின் ஆட்சி மொழியாகும். ஐந்தரை கோடி மக்கள் இம்மொழியை தாய்மொழியாகப் பேசுவதாக அறியப்படுகிறது. இருப்பினும் உலகளவில் 15 கோடி மக்கள் இம்மொழியை பேசுவதாக கணிக்கப்படுகிறது. நாடு முழுவதும் பல வட்டார வழக்குகள் உள்ளன. சிறுபான்மையினரின் மொழிகளும் அவர்கள் வசிக்கும் பகுதிகளில் ஆட்சிமொழிகளாக அங்கீகரிக்கப்பட்டுள்ளன. பிரெஞ்சு, செருமன் மொழிகள் சில வட்டாரங்களில் பேசப்படுகின்றன. இத்தாலிய மொழியுடன் சிறுபான்மையினரின் மொழிகளிலும் கல்வி பயில வாய்ப்பு உள்ளது.
சமயம்
கிறித்தவமே பிரதான சமயமாகும். பிற சமயத்தினர் குறைவான விகிதத்திலேயே வாழ்கின்றனர். கத்தோலிக்கக் கிறித்தவமே பலரால் கடைப்பிடிக்கப்படுகிறது.
விளையாட்டு
கால்பந்தாட்டமே பிரதான விளையாட்டாகும். உலகக் கால்பந்தாட்டக் கோப்பையிலும் இத்தாலி கலந்துகொண்டு கோப்பைகளை வென்றுள்ளது. கைப்பந்தும், கூடைப்பந்தும் முக்கியமான விளையாட்டுகளாகும்.
இத்தாலியின் சிறப்புகள்
thumb|left|163px|இத்தாலி சார்டானியா பிராந்தியத்தின் அருகில் மத்திய தரைக்கடல் பகுதியில் அமைந்துள்ள ஒரு குட்டிதீவு தவோலாரா. இத்தாலியால் அங்கிகரிக்கபட்ட இந்தத் தீவின் ஒட்டுமொத்த பரப்பளவு ஐந்து சதுர கி.மீ. இங்குள்ள மக்களின் எண்ணிக்கை வெறும் 11 தான். thumb|left|163px|பாறை ஓவியக் கீறல்கள் - கி.மு.8000(Neolithic)
இத்தாலியில் கி.மு.8000(Neolithic) ஆண்டு காலத்திலேயே, காமுனி(Camunni) நாகரீகம் இருந்துள்ளது. அதற்கானச் சான்று, இத்தாலியின் லோம்பார்டி மண்டலப் பகுதியிலுள்ள வால்கமோனிகா(Valcamonica)பள்ளத்தாக்குப் பகுதியின், பாறை ஓவியக் கீறல்களிலுள்ளன. .
இத்தாலி, ஐரோப்பியப் பண்பாடுகள் பலவற்றின் உறைவிடமாக விளங்கியது. மேற்குலக பண்பாட்டின் தலைநகராக ரோம் நகரம், பல நூற்றாண்டுகளாக இருந்தது. பரோக் என்றழைக்கப்படும் மேற்குலக கலாச்சாரம், 17ஆம் நூற்றாண்டின் ஆரம்பத்தில் ரோமிலேயே ஆரம்பமானது. அத்துடன் கத்தோலிக்க திருச்சபையும் இங்கேயே இருக்கிறது. 19ஆம் நூற்றாண்டின் நடுப் பகுதியில் இருந்து 20ஆம் நூற்றாண்டின் நடுப் பகுதி வரையில், இத்தாலி காலனித்துவப் பேரரசாக இருந்தது.
இன்று, இத்தாலி ஒரு மக்களாட்சிக் குடியரசாகவும், வளர்ச்சியடைந்த நாடுகளில் ஒன்றாகவும் உள்ளது. மக்களின் வாழ்க்கைத் தரநிலை அளவீட்டில் உலகின் 8ஆவது நாடாக இத்தாலி விளங்குகிறது. இத்தாலி ஐரோப்பிய ஒன்றியம், நேட்டோ ஆகிய அமைப்புகளின் ஆரம்ப உறுப்பு நாடாகும். ஜி8 அமைப்பிலுள்ள ஒரு உறுப்பு நாடாகும்.
இத்தாலியின் தோற்றம்
left|160px|thumb|கி.பி.1000 தற்போதுள்ள இத்தாலியக் குடியரசு நாடு 1946 ஜூன் 2 இல் உருவானது. அதற்குமுன், இத்தாலிய பேரரசாக (Kingdom of Italy) 1861, மார்ச் 17 முதல் இருந்தது.
இத்தாலிய இராச்சியம் உருவாவதற்கான விதைக்கரு பல்வேறு வரலாற்று நிகழ்வுகளால் தோன்றியது. அவை வருமாறு;-
இத்தாலியின் மண்டலங்கள்
right|330px|இத்தாலிய மண்டலங்கள்- 20|thumb thumb|right|330px|இத்தாலியில் பேசப்படும் கிளைமொழிகள் இத்தாலிய நாடானது, 20 மண்டலங்களாகப் பிரிக்கப்பட்டுள்ளன. இவற்றில் ஐந்து மண்டலங்களுக்கு, சிறப்பு அதிகாரங்கள் வழங்கப்பட்டுள்ளன. மற்றவை, சாதாரண அதிகாரங்களுள்ள மண்டலங்கள் ஆகும். அம்மண்டலங்கள் ஆட்சி நிர்வாகத்திற்காக, இரண்டு அல்லது அதற்கு மேலும் ஒரு தடவை பிரிக்கப்பட்டுள்ளன. அ'சுடாப் பள்ளத்தாக்கு(Valle d'Aosta) என்ற சிறப்பு மண்டலம், அங்ஙனம் பிரிக்கப்படாத மண்டலமாகும்.
மேற்கோள்கள்
பகுப்பு:இத்தாலி பகுப்பு:ஐக்கிய நாடுகள் சபையின் உறுப்பு நாடுகள்
தொல்காப்பியம் பிறப்பியல் செய்திகள்
தொல்காப்பியம் எழுத்து, சொல், பொருள் என்ற மூன்று அதிகாரங்கள் கொண்டது. அவற்றில் முதலாவதான எழுத்ததிகாரத்தில் மூன்றாவது இயல் 'பிறப்பியல்'. அந்த இயலில் 20 நூற்பாக்கள் இடம்பெற்றுள்ளன. இந்த இயலே இவ்வதிகாரத்தில் மிகக்குறைந்த நூற்பாக்களைக் கொண்ட இயல் ஆகும்.
தொல்காப்பியர் கணக்கில் தமிழ் எழுத்துகள் 33. அவை எவ்வாறு பிறந்து ஒலிக்கும் என்று இங்கு கூறப்படுகிறது.
பிறக்கும் நிலைகள்
வளி என்பது உலகைச் சூழ்ந்துள்ள காற்று. நாம் பேசும்போது வளி உந்தியிலிருந்து தோன்றும்.
உந்தியில் தோன்றும் வளி தலையிலும், மிடற்றிலும், நிலைகொள்ளும். அங்கிருந்து பாய்ந்து பல், இதழ், நாக்கு, மூக்கு, அண்ணம் ஆகியவற்றில் ஒலியைத் தோற்றுவிக்கும்.
ஆக நிலைகொண்டு பாயும் ஒலியுறுப்புகள் 8.
இந்த எழுத்துச்செல்வத்தைத் திறப்படக் காணின் அவற்றின் வெவ்வேறு தன்மை புலப்படும்.
மெய்யெழுத்துகள்
வாய் அங்காப்போடு ...,
இவை ஆறும் ஒருவகைப் பிறப்பு. மெல்லின எழுத்து ஆறும் மூக்கில் இசைக்கும்.
சார்பெழுத்துகள்
குற்றியலிகரம், குற்றியலுகரம், ஆய்தம் ஆகிய மூன்றும் சார்பெழுத்துகள். இவற்றிற்கு என்று தனி ஒலி இல்லை. எந்த எழுத்தோடு சார்ந்து வருகிறதோ அந்த எழுத்தின் ஒலியைப் பெறும்.
அந்தணர் மறை
எழுத்து பிறக்கும் பள்ளிகள் தலை, மிடறு, நெஞ்சு என்று கூறிய தொல்காப்பியர் எந்தெந்த எழுத்துகள் அவற்றில் பிறக்கும் என்று காட்டவில்லை.
வல்லின எழுத்துகள் நெஞ்சிலும், ஆய்த எழுத்து தலையிலும், ஏனையவை மிடற்றிலும் பிறப்பதை அறிஞர்கள் உணர்ந்து கூறியுள்ளனர்.
இணைப்பு
தொல்காப்பியம் பிறப்பியல் நூற்பாக்கள்
வெளிப் பார்வை
பகுப்பு:தொல்காப்பியம்
நெரூர்
நெரூர் (Nerur), தமிழ்நாட்டின் கரூர் மாவட்டத்தில், கரூர் வட்டத்தில் உள்ள கிராமம் ஆகும். கரூர் நகரத்திலிருந்து பத்து கிலோமீட்டர் தொலைவில் நெரூர் கிராமம் அமைந்துள்ளது.
சதாசிவ பிரமேந்திரரின் சமாதி இங்குள்ள நெரூர் சதாசிவ பிரமேந்திரர் கோயிலில் அமைந்துள்ளதால், நெரூர் கிராமம் பிரபலமடைந்துள்ளது.
கழிஞ்சூர்
களிஞ்சூர் (ஆங்கிலம்:Kalinjur), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 16,918 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். களிஞ்சூர் மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 80%,  பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. களிஞ்சூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:வேலூர் மாவட்டத்தில் உள்ள பேரூராட்சிகள்
சீன வலை
thumb|250px|சீன வலை சீன வலை என்பது இந்தியாவின் கேரள மாநிலத்தில் உள்ள கொச்சி நகரத்தில் மீன் பிடிக்கப் பயன்படும் ஒரு சிறப்பான வலை ஆகும். இந்த வலை கரையில் இருந்து இயக்கப்படும் ஒரு நிலையான அமைப்பு ஆகும். ஒவ்வோர் அமைப்பையும் இயக்க ஆறு மீனவர்கள் தேவை.
மிலி
மிலி, 2015ஆம் ஆண்டில் வெளியான மலையாளத் திரைப்படமாகும். இதில் நிவின் பவுலி, அமலா பால், பூர்ணா, சனுஷா, சாய்குமார், அம்பிகா ஆகியோர் முன்னணி வேடங்களில் நடித்திருந்தனர். Described as a "heroine-centric motivational film,"
இணைப்புகள்
பகுப்பு:2015 மலையாளத் திரைப்படங்கள்
பாசுகல் தரவுத்தளம்
பாசுகல் (PASCAL) என்பது அறிவியல் நூலியல் தரவுத்தளமாகும். இது பிரான்சின் அறிவியல் தொழில்நுட்ப நிறுவனத்தினால் பராமரிக்கப்படுகிறது. பாசுகல் அறிவியல், தொழில்நுட்பம் மற்றும் மருத்துவம் ஆகியவற்றில் உள்ள முக்கிய அறிவியல் ஆய்விதழ்களைக் குறிப்பாக ஐரோப்பிய ஆய்வுக் கட்டுரைகளுக்குச் சிறப்பு முக்கியத்துவம் கொடுத்து உள்ளடக்கியது.
2012 வரை, பாசுகல் 17 மில்லியனுக்கும் அதிகமான பதிவுகளின் தரவுத்தளத்தைத் பராமரிக்கிறது. இவற்றில் 90% கட்டுரையாளர் சுருக்கங்களாகும். இதில் உள்ள உள்ளடக்கம் 1973 முதல் தற்போது வரை உள்ளது. இதன் மூல ஆவணங்களில் 88% (3,085 பன்னாட்டுத் தலைப்புகள்) ஆய்விதழ் கட்டுரைகளும் 9% பத்திரிகை கட்டுரைகளும் 3% காப்புரிமைகளும் கொண்டுள்ளது.
வெளி இணைப்புகள்
பகுப்பு:தரவுத்தளங்கள்
ஜான் டான்டன்
ஜான் ஆமில்டன் டான்ட்டன் (John Hamilton Tanton) (February 23, 1934 – July 16, 2019) ஓர் அமெரிக்க கண் மருத்துவரும், வெள்லையினத் தேசியவாதியும்  குடிவரவு எதிர்ப்புச் செயல்முனைவாளரும் ஆவார். இவர் ஃபேர்((FAIR) எனும் அமெரிக்கக் குடிவரவு சீர்திருத்தப் பேரவையை நிறுவியவரும் அதன் தலைவரும் ஆவார். இது அமெரிக்கக் குடிவரவுக்கான எதிர்ப்பியக்கம் ஆகும். இவர் குடிவரவு ஆய்வு மையத்தையும் நிறுவினார். இது குடிவரவு எத்திர்ப்பு சிந்தனைக் கட்டமைப்பாகும் இவர் இதே போன்ற குடிவரவு எதிர்ப்பு பரப்புரைக் குழுவையும் உருவாக்கினார். இது நம்பஎசுயூயெசே(NumbersUSA) என வழங்கியது.  இவர் ஐக்கிய அமெரிக்க ஆங்கிலம் என்ற அமைப்பை உருவாக்கி, ஆங்கிலமே அல்வல் மொழியாக வேண்டும் எனப் போராடினார். இவர் சுழிய மக்கள்தொகை வளர்ச்சி அமைப்பின் தலைவரும் ஆவார்.. இவர் சமூக ஒப்பந்தம் எனும் தாயக, வெள்ளையினத் தேசியவாதிகளை இணைக்கும்  செய்தி ஊடகத்தை உருவாக்கியவர் ஆவார். இது ஒரு காலாண்டிதழை, 2019 இலையுதிர்காலம் வரை, நடத்தியது. இதில் தாயக, வெள்ளையின ஆதரவு எழுத்தாளர்கள் கட்டுரைகளை எழுதினர். இவர் மரபியல் கல்விக்கான மீமரபியல்சார் ஒருங்கமைப்புக் கழகத்தை நிறுவினார்.
இளமை
டான்ட்டன் 1934 இல் டெட்ராயிட்டில் பிறந்தார். இவர் 1945 இல் தம் குடும்பத்தோடு மிச்சிகன், பே ந்கருக்கு வடக்கிழக்கில் இருந்த ஒரு பண்ணைக்கு நகர்ந்தார். இது தான் இவரது தாயார் வளர்ந்த, பணிபுரிந்த, வாழிடமாகும். இவர் மிச்சிகன் மாநிலப் பல்கலைக்கழகத்தில் 1956 இல் வேதியியல் பட்டம் பெற்ற பின் டச்சுன் பட்டமும் பெற்றார், மேலும் 1960 ஆம் ஆண்டில் மிச்சிகன் பல்கலைக்கழகத்தில் அவருடைய மருத்துவப் பட்டத்தைப் பெற்றார். மிச்சிகன் பல்கலைக்கழகத்தில் 1964 இல் கண் மருத்துவத்தில் ஒரு கண்மருத்துவ முதுவர் பட்டத்தையும் பெற்றார்.
வாழ்க்கைப்பணி
இவர் கண் மருத்துவத் தொழிலை மிச்சிகன் சார்ந்த பெட்டோவுசுகியில் நடத்தினார்.
அரசியல்வாதி
டான்ட்டன் ஒரு குடியேற்ற எதிர்ப்புச் செயல்முனைவாளர் ஆவார். இவர் பல குடியேர்ற எதிர்ப்புச் சேவை நிற்வனங்களை நிறுவியவரும் ஆவார். இவர் சியெராக் குழுவின் பெட்டோசுகி குழுமல்கள், திட்டமிட்ட பெற்றோர்மை, சுழிய மக்கள்தொகை வளர்ச்சி ஆகிய அமைப்புகளை நிறுவியுள்ளார். இதில் இறுதியான நிறுவனத் தலைவரும் ஆவார் குடியேற்றத்தைக் குறைக்க, இந்தக் குழுக்களின் உறுப்பினர்களின் போதுமான ஆதரவு கிடக்காததால், இவர், 1979 இல் அமெரிக்கக் குடியேற்றச் சீர்திருத்தப் பேரவை எனும் சேவை நிறுவனத்தை வாரன் புஃபெட், இயூகின் மெக்கார்த்தி ஆகியோர் ஆதரவுடன், இது நடுநிலை/தாராளநிலை அரசியலைக் கடைபிடிக்கும் என்ற உறுதி கூறி, நிறுவியுள்ளார்". இவர் 1983 இல் பிறரோடு இணைந்து ஐக்கிய அமெரிக்க ஆங்கில நிறுவனத்தையும் நிறுவினார்.
மேலும், இவர் பிறருடன் இணைந்து நிறுவி தொடர்பு வைத்துள்ள அமைப்புகளாக,  குடியேற்ற ஆய்வு மையம்,  எண்கள் அஐநா(USA0,  அமெரிக்கக் குடியேற்ற கட்டுபாட்டு அறக்கட்டளை,  அமெரிக்கப் பட்ரோவின் ஒருங்கிணைந்த குடிமக்கள் குரல், கலிபோர்னியா மக்கள்தொகை நிலைப்படுத்த்ல் அமைப்பு, அஐநா(USA) பெருந்திட்டம்,  ஆகியன அமைகின்றன.  இவருக்கு கொடை வழ்ங்கிய ஐக்கிய அமெரிக்க நிறுவனம்,  பின்வரும் அமைப்புகளுக்கும் கொடை வழங்குகிறது.  அவை, மிச்சிகனில் உள்ள அமெரிக்கக் காட்சி, பன்னாட்டு இருள்வான் கழகம்மயல்நாட்டுக் கொள்கைக் கழகத்தின்  மாபெரும் முடிவுகள்  தொடர்,  வடக்கு நாட்டு மரபு கழகம் வெளியிடும் துறைமுக வேனில்கள் என்பனவாகும் .  இவர் மக்கள்தொகை-சுற்றுச்சூழல் சமனிலை வாரியத்தில் பணிபுரிந்தார்.
இவர் சமூக ஒப்பந்த அச்சகத்தை 1990 இல் நிறுவி, வெளியீட்டாளராகப் பண்புரிந்நார். மேலும், சமூபொப்பந்தம் எனும் இதழின்முதன்மைப் பதிப்பாசிரியராகவும்1998 இல் இருந்து செயல்பட்டார். இவர்வேய்னி உலுட்டனோடு இணைந்து  குடியேர்ற முற்றுகை எனும் நூலை எழுதி, அதை 1994 இல் சமூக ஒப்பந்த அச்சகம் வழியாக வெளியிட்டார்.
மீமரபியல் ஊக்குவிப்பு
மின்வட வலைச் செய்தி CNN அலைவரிசையின்படி, டான்ட்டன் " மீமரபியல் நடைமுறையை பொது வெளியில் தெரியும்படியே தழுவி,  தெரிவுசெய்த இனப்பெருக்க முறைவழி  மக்கள்தொகையின் மரபியல் தரத்தை வளப்படுத்தும் போக்கைக் கடைப்பிடித்ததோடு,  சிலவேளைகளில் தேவையானால் மரபியலாக வேண்டாத குழுக்களுக்கு கருக்கலைப்பு செய்தலையும்  பற்றிப் பரப்புரை செய்தார்." டான்ட்டன் 1975 இல் எழுதிய கட்டுரையில் 20 முதல் 35 வரையிலான அகவையினருக்கு மட்டுமே குழந்தை பெறும் வாய்ப்பை நல்கும் "மீமரபியல் ஒப்புதல்" வழங்க வேண்டும் என வாதிடுகிறார். மேலும், இவர் மீமரபியலை வளர்த்தெடுக்க, மரபியல் கல்வி அமைப்பை நிறுவினார்.
குடியேற்ற எதிர்ப்பு
தி கில் எனும் இதழின் இராபயேல் பெர்னாலின் கூற்றுப்படி, '' டான்ட்டனின் குடியேற்ற எதிர்ப்பு மக்கள்தொகைக் குறைப்புக்காகவும் வெள்ளையின பெரும்பான்மையைத் தக்கவைப்ப்பதற்காகவுமேயானது". நியூயர்க் டைம்சு செய்திப்படி, இனவாத அடிப்படையிலேயே பெரிதும் டான்ட்டன் குடியேற்ற எதிர்ப்பை வளர்த்தெடுத்தார். நியூயர்க் டைம்சு செய்திப்படி,  டான்ட்டன்  மேலும் கூறியுள்ளார் " உன்னையும் என்னையும் போல் உள்ள மக்கள்தொகை குறைந்து வருவதே என் முதன்மை வாய்ந்த கவலையாகும் ...   ஐரோப்பிய அமெரிக்கச் சமூகமும் அதன் பண்பாடும் நின்றுநிலைக்க, ஐரோப்பிய அமெரிக்கப் பெரும்பான்மை தேவை, ஆம் அது மிகமிகத் தேவையாகும்."
ஐக்கிய அமெரிக்க ஆங்கில அமைப்புப் பதவி விலகல்
அரிசோனா அரசு அலுவல் மொழியாக ஆங்கிலத்தைத் தேர்வு செய்யும் வாக்கெடுப்புக்கு மின்னால், 1988 இல், டான்ட்டன் எழுதிய ஒரு தனியார்க் குறிப்புரை ஊடகத்தில் கசிந்தது. இக்குறிப்புரையில், ஐக்கிய அமெரிக்கவில் இசுபானியர் குடியேறும்  உயர்நிலை அளவுகள்  குறிப்பாக  பிற இனங்களைவிட கூடுதலாக அமையும் இவர்களது உயர் இனப்பெருக்க வீதத்தை எண்ணிப் பார்க்கும்போது,  இவை உருவாக்கும் அரசியல், பண்பாட்டு, சுற்றுச்சூழல், மக்கள்தொகையியல் தாக்கங்களைப் பற்றிய அக்கறைகளை வெளிப்படுத்தியுள்ளார்.. இதில் மேலும் இவர் இவ்வகைக் குடியேறற வேகத்தை அவர்கள் பண்பாட்டியலாகத் தன்மயமாகவல்ல வீதத்துக்குக் குறைக்க வேன்டும் என முடிக்கிறார். மேலும், இவரது கீழுள்ள கேள்விகளும் அறிவிப்புகளும் உணர்ச்சி தூண்டும் வகையிலேயே அமைகின்றன: "இலத்தீன அமெரிக்காவில் இருந்து புலம்பெயர்வோர் தங்களது வழக்கமாக, கையூட்டு, பொதுவாழ்வு அக்கறையின்மை போன்ற மரபுபுகளையும் தம்மோடு கொணர்வார்களா.?" ; "இசுபானியருக்கும்( இயல்பான 50% இடைநிற்றல் வீதம் உள்லோர்) ஆசிய மக்கள் ( தகுதியான பள்ளி ஆவணங்களும்  கல்விநல்கை வளமரபு உள்ளோர்) இடையில் உள்ள வேறுபாடு என்ன?"; "மக்கள்தொகை நிலையில்<  ஒருவேளை  முழுக்கால் சட்டையாளரிடம்(வெள்ளையரிடம்) முக்கால் கால்சட்டைக்கார்கள்(மற்றவர்) மாட்டிக் கொள்வது இதுவே முதல்முறை நிகழ்வாகலாம்!" இந்த ஊடகக் குறிப்புரை வெளியான பிறகு, பல முன்னணி ஐக்கிய அமெரிக்க ஆங்கில அமைப்பு உறுப்பினர்கள் அந்த அமைப்போடிருந்த தம் தொடர்புகளைத் துண்டித்துக் கொண்டனர். அவர்களுள் அறிவுரைக்குழு உறுப்பினரான வால்ட்டேர் குரோங்கைட்டும்  செயல் இயக்குநரான இலிண்டா சாவேசும் அடங்குவர். டான்ட்டன், தன்னை இனவாதியாக உருவகப்படுத்தும் பரப்புரைப் போக்கைக் கண்டித்துவிட்டு, ஐக்கிய அமெரிக்க ஆங்கில அமைப்பில் இருந்து பதவி விலகினார்..
அமெரிக்கக் குடியேற்றச் சீர்திருத்தப் பேரவைக்கு நிதிவழங்கல்
தேர்ந்தெடுத்த இனப்பெருக்கத்தை, குறிப்பாக மீமரபியல் நடைமுறையை வளர்க்கும் பயோனீர் சேவை நிறுவன நிதியைத் தொடர்ந்து, டான்ட்டன் தலைமையின்போது அமெரிக்கக் குடியேற்றச் சீர்திருத்தப் பேரவைக்குப் பெற்றுவந்தமை கண்டன விமர்சனத்துக்கு உள்ளானது. அமெரிக்கக் குடியேற்றச் சீர்திருத்தப் பேரவை இந்தக் கண்டனத்துக்கு, பயோனீர் நிதி தன் கொள்கை விளக்கத்தில், இந்நிதி அமெரிக்கர் அனைவருக்கும் இனம், மதம், தேசியம்ஈனக்குழு பாராமல் சமவாய்ப்பு வழங்கும் என உறுதிபடக் கூறுவதாலும் பிற அமெரிக்காவிலும் பிற நாடுகளிலும் உள்ள பல்கலைக்கழகங்களைப் போன்ற பெரிய நிறுவனங்களும் இந்நிதி நல்கையை பெறுவதையும் சுட்டிக் காட்டிப் பதிலளித்தது; மேலும் இந்நிதி, ஃபேர் நிறுவனத்தின் பொதுச் செயல்பாடுகளுக்கு மட்டுமே பயன்படுத்தப்படுகிறது எனவும் அந்நிறுவனம் வாதிட்டுள்ளது.
தெற்கு வறுமைச் சட்ட மைய விமர்சனம்
தெற்கு வறுமைச் சட்ட மையம் ஃபேர் அமைப்பு, சமூக ஒப்பந்த அச்சகம் ஆகிய இரண்டையும் வெறுப்புக் குழுக்கள் எனக் கூறுகிறது. மேலும், தெற்கு வறுமைச் சட்ட மையம் 2001 ஆண்டில், இந்த இரண்டு அமைப்புகளையும் வெளிப்படையாகவோ அல்லது ஓரளவு மறைமுகமாகவோ இனவாதம் கக்கும் டான்ட்டனின், குடியேற்ற எதிர்ப்புக் கழுக்களின் வலை இணைப்பில் உள்ள நிறுவனங்களின் பட்டியலில் சேர்க்கிறது. தெற்கு வறுமைச் சட்ட மையம் 2009, பிப்ரவரி மாததித்தில் இவரது பார்வைகள் இனவாதம் சார்ந்தததாக விவரிக்கிறது. மிச்சகன் பல்கலைக்கழகப் பென்ட்லி வரலாற்று நூலகத்துக்கு டான்ட்டன் கொடையாக அளித்த 15 ஆவணப் பேழைகளில் இவரது சூழலியல் வாத, குடியேற்ற எதிர்ப்பு செயல்பாடுகள் நன்கு ஆவணப்படுத்தப்பட்டுள்ளன, மேலும், இவர்  ஈந்த 10 ஆவணப் பேழைகள் 2035 ஆம் ஆண்டுவரை திறக்க் மறுக்கப்பட்டு இலச்சினைக் காப்பிட்டுப்  பூட்டப்பட்டுள்ளது.
டான்ட்டனின் எழுத்துவழித் தொடர்புகளை ஆய்வுசெய்த, தெற்கு வறுமைச் சட்ட மையத்தின் 2009 ஆம் ஆண்டு பிப்ரவரி மாத அறிக்கை டான்ட்டனின் குடியேற்ற எதிர்ப்பு முயற்சிகளையும் வெள்ளையின மேலாத்திக்க வாதிகளுடனும்  புதுநாசிச மீமரபியல் சார்புத் தலைவர்களுடனும் இருந்த நெருங்கிய  தொடர்புகளை சுட்டிக் காட்டுகிறது. இந்த அறிக்கையின் அறிமுகம் பின்வருமாறு கூறுகிறது:
"அமெரிக்கக் குடியேற்றச் சீர்திருத்தப் பேரவை, குடியேற்ற ஆய்வு மையம் எண்கள் அ ஐ நா, ஆகிய அனைத்தும் ஜான் டான்ட்டன் சிந்தித்து உருவாக்கிய குடியேற்றக் கட்டுபாட்டு நிறுவன வலையமைப்பின் பகுதிகளேயாகும். தாயக இயக்க 'பாவனையாளரான' இவர், ஆழ்ந்த இனவாத வேர்கள் குடிகொண்டவர் ஆவார் . இந்த அறிக்கையின் முதல் பகுதி காட்டுவது போல, இவர் பல பத்தாண்டுகளாகவே வெள்ளைத்  தேசியக் காட்சியின் மையக்கருவாக இருந்துள்ளார். இவர் வெள்ளை மேலாதிக்கவாதிகளயும்  'புது நாசிச நிறுவனம்'  எனும் மீமரபியல் அறக்கட்டளையின்முன்னணி  இதழை நடத்தியத் தலைவர்களையும்  சந்தித்து, அவர்களோடு நெருங்கிய தொடர்பில் இருந்துகொண்டிருப்பவர் ஆவார் இவர் இலத்தீன அமெரிக்கர்களைப் பற்றி பலமுறை இனவாத அறிக்கைகளை வெளியிட்டுவருபவரும் ஆவார். வெள்ளையரை விட அவர்களது இனப்பெருக்க வீதம் கூடுதலாக இருப்பதைக் குறித்து கவலையைத் தெரிவித்துள்ளார். ஒரு நிலையில், இவர் அமெரிக்கப் பண்பாடு நின்றுநிலைக்க, ' ஐரோப்பிய அமெரிக்க பெரும்பான்மை' தேவையென அறுதியிட்டுக் கூறியவர் ஆவார்."
டான்ட்டன் தன் 2010 ஆம் ஆண்டைய கட்டுரையில் தன்னை இனவாதியாகவும் மீமரபியல்வாதியகவும் விவரிக்கும் தெற்கு வறுமைச் சட்ட மையக் குற்றச்சாட்டுகளை மறுத்து அவை தன்மீது சுமத்தப்படும் பழிகள்("SPLC’s MO: Audacter calumniare semper aliquid haeret") என வாதிட்டுள்லார்.
சொந்தவாழ்க்கை
இவர் மேரி இலவு டான்ட்டனை மணந்தார். இவரது துணைவி ஐக்கிய அமெரிக்கக் குடியேற்றச் சீர்திருத்தப் PAC இன் தலைமைப் பொறுப்பு ஏற்றார். மேலும், மேரி இலவு டான்ட்டன் கண்வரோடு இணைந்து மிச்சிகனில் அமைந்த அமெரிக்கக் காட்சி அமைப்பை நிறுவியுள்ளார்.
இவர் இறுதிப் 16 ஆண்டுகள் பார்கின்சன் நோய்த்தொகையால் பீடிக்கப்பட்டுள்ளார். He died in Petoskey on July 16, 2019.
வெளி இணைப்புகள்
பகுப்பு:1934 பிறப்புகள் பகுப்பு:வாழும் நபர்கள் பகுப்பு:அமெரிக்க மருத்துவர்கள் பகுப்பு:அமெரிக்கத் தேசியவாதிகள் பகுப்பு:அமெரிக்கச் செயற்பாட்டாளர்கள்
பூவத்தூர் மெய்சொல்லி அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மெய்சொல்லி அய்யனார், பூரணகலாம்பாள் சன்னதிகளும், யானை உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மாசிமகம் முக்கிய திருவிழாவாக நடைபெறுகிறது.
கரண் ஜோஹர்
'கரண் ஜோஹர் (Karan Johar) (பிறப்பு ராகுல் குமார் ஜோஹர் ; 25 மே 1972), பெரும்பாலும் இந்தி திரைப்படத் துறையில் கேஜோ என குறிப்பிடப்படும் இவர், ஒரு இந்திய திரைப்படத் தயாரிப்பாளரும் தொலைக்காட்சி ஆளுமையுமாவார். இவர் முதன்மையாக இந்தித் திரைப்படங்களில் பணியாற்றுகிறார். தனக்குச் சொந்தமான தர்மா புரொடக்சன்ஸின் கீழ் பல வெற்றிகரமான நடிகர்களின் வாழ்க்கையைத் தொடங்கியுள்ளார். தேசியத் திரைப்பட விருதுகள் மற்றும் ஆறு பிலிம்பேர் விருதுகள் உட்பட குடிமக்களின் விருதான பத்மசிறீ விருதைப் பெற்றுள்ளார்.
ஜோஹர் பொழுதுபோக்கு துறையின் மற்ற வழிகளிலும் இறங்கியுள்ளார். இவர் ஒரு தொலைக்காட்சி பேச்சு நிகழ்ச்சியை தொகுத்து வழங்குகிறார், காஃபி வித் கரண், இந்த நிகழ்ச்சியின் பருவம் 7 தற்போது ஹாட் ஸ்டாரில் ஒளிபரப்பப்படுகிறது. காதலர்கள் நிகழ்ச்சியான வாட் தி லவ்!, வானொலி நிகழ்ச்சியான காலிங் கரண், போட்டி நிகழ்ச்சிகளான ஜலக் திக்லா ஜா, இந்தியாஸ் காட் டேலண்ட், இந்தியாஸ் நெக்ஸ்ட் சூப்பர் ஸ்டார்ஸ் ஆகியவற்றில் நடுவராகத் தோன்றினார்.
ஆரம்பகால வாழ்க்கை
ஜோஹர் 25 மே 1972 இல் இந்தியாவின் மும்பையில் திரைப்பட தயாரிப்பாளரும் தர்மா புரொடக்சன்ஸ் நிறுவனருமான யாஷ் ஜோஹர், ஹிரூ ஜோஹர் தம்பதியருக்கு ஆகியோருக்குப் பிறந்தார். தனது தந்தையின் பக்கத்திலிருந்து பஞ்சாபி இந்து வம்சாவளியையும், தாயின் பக்கத்திலிருந்து சிந்தி இந்து வம்சாவளியையும் கொண்டவர். இவர், மும்பையின் கிரீன்லான்ஸ் உயர்நிலைப் பள்ளியிலும், பிறகு, எச்.ஆர். பொருளாதாரக் கல்லூரியிலும் பயின்றார்.
சொந்த வாழ்க்கை
பிப்ரவரி 2017 இல், ஜோஹர் வாடகைத் தாய் மூலம் இரட்டைக் குழந்தைகளுக்கு (ஒரு ஆண் மற்றும் ஒரு பெண்) தந்தையானார். மும்பையில் உள்ள மஸ்ரானி மருத்துவமனையில் இரட்டைக் குழந்தைகள் பிறந்தன. ஜோஹர் தனது மகனுக்கு யஷ் என்று தனது தந்தையின் பெயரை வைத்தார், மேலும் தனது மகளுக்கு ரூஹி தனது தாயின் பெயரை ஹிரூ என்று திருப்பி வைப்பதன் மூலம் பெயரிட்டார்.
தொழில் வாழ்க்கை
ஜோஹர் 1989 தூர்தர்ஷனின் இந்திரதனுஷ் என்ற தொடரில் ஸ்ரீகாந்த் என்ற கதாபாத்திரத்தில் நடித்தபோது, ஒரு நடிகராக பொழுதுபோக்கு துறையில் தனது வாழ்க்கையைத் தொடங்கினார். சிறுவயதில், இந்திய வணிகத் திரைப்படங்களில்ஈர்க்கப்பட்டார். ராஜ் கபூர், யஷ் சோப்ரா மற்றும் சூரஜ் ஆர். பர்ஜாத்யா ஆகியோரை தனது உத்வேகங்களாகக் குறிப்பிடுகிறார். சிறிது காலத்திற்கு, எண் சோதிடத்தைப் பின்பற்றி, திரைப்படத் தலைப்புகளை உருவாக்கினார். அதில் முதல் வார்த்தை மற்றும் தலைப்பில் உள்ள பல எழுத்துக்கள் ஆங்கில K என்ற எழுத்தில் தொடங்கின. 2006 ஆம் ஆண்டு வெளியான எண் கணிதத்தால் விமர்சிக்கப்பட்ட லகே ரஹோ முன்னா பாய் திரைப்படத்தையடுத்து, இந்த நடைமுறையை நிறுத்த முடிவு செய்தார்.
திரைப்பட வாழ்க்கை
இந்தித் திரையுலகில் ஒரு முக்கிய அடையாளமாக கருதப்படும் தனது உறவினர் ஆதித்யா சோப்ராவின் தில்வாலே துல்ஹானியா லே ஜாயங்கே (1995) திரைப்படத்தின் மூலம் உதவி இயக்குநராக திரைப்படத்துறையில் நுழைந்தார். இத்திரைப்படம் எட்டு ஃபிலிம்பேர் விருதுகளை வென்றது. இவ்விருதுகளில் சிறந்த திரைப்படம், சிறந்த இயக்குநர் மற்றும் அனைத்து முக்கிய மற்றும் துணைப்பாத்திரங்களுக்கான அனைத்து நான்கு சிறந்த நடிகர் விருதுகளும் இதில் அடங்கும். மேலும், இது முழுமையான பொழுதுபோக்கு வழங்கும் சிறந்த பிரபலமான திரைப்படத்திற்கான தேசிய திரைப்பட விருதை வென்றது. 44வது பிலிம்பேர் விருதுகளில் சிறந்த திரைப்படம், சிறந்த இயக்குனர் மற்றும் நான்கு நடிப்பு விருதுகள் உட்பட பெரும்பாலான முக்கிய விருதுகளை இது வென்றது. பின்னர் தானே சொந்தமாக இயக்குநராக அறிமுகமாகி குச் குச் ஹோத்தா ஹை (1998) என்ற காதல் நகைச்சுவை நாடகத் திரைப்படம் மூலம் அறிமுகமானார். இந்தத் திரைப்படம் திரையரங்கில் பெரும் வெற்றி பெற்று விமர்சகர்களிடமிருந்து நேர்மறையான விமர்சனங்களைப் பெற்றது. 2001 ஆம் ஆண்டு வெளியான குடும்ப நாடகவகைத் திரைப்படமான கபி குஷி கபி கம், ஜோஹர் இரண்டாவதாக இயக்கிய திரைப்படமாகும். இத்திரைப்படமும் அதிக அளவில் வெற்றிபெற்று ஐந்து பிலிம்பேர் விருதுகளை வென்றது. இவரது 2003 திரைப்படமான கல் ஹோ நா ஹோ, நிக்கில் அத்வானியால் இயக்கப்பட்டது. இவரின் 2005 திரைப்படமான கல், சோஹம் ஷாவால் இயக்கப்பட்டது. இவர் ஜோஹரின் கபி குஷி கபி ஹம் என்ற படத்தில் உதவி இயக்குநராக பணிபுரிந்தார். 2005 ஆம் ஆண்டு மே மாதம் இயக்குவதில் இருந்து நான்கு ஆண்டு இடைவெளி எடுத்துக்கொண்ட பிறகு ஜோஹர் தனது மூன்றாவது திரைப்படத்தில் இயக்குநராகவும் நான்காவது திரைப்படத்தில் எழுத்தாளராகவும் பணிபுரியத் தொடங்கினார். கபி அல்விதா நா கெஹனா, (நெவர் சே குட்பை ) என்றத் திரைப்படம் அனைத்து காலத்திலும் உலகளவில் அதிக வருவாயைப் பெற்றத் திரைப்படமாக அமைந்தது.
தொலைக்காட்சி
ஸ்டார் வேர்ல்டில் ஒளிபரப்பப்பட்ட காஃபி வித் கரண் என்ற தொலைக்காட்சி உரையாடல் நிகழ்ச்சியையும் ஜோஹர் தொகுத்து வழங்கினார். இதில் பாலிவுட் மற்றும் இந்தியாவின் புகழ்வாய்ந்த பிரபலங்களை இவர் நேர்காணல்கள் இடுவார்.இந்நிகழ்ச்சியின் முதல் பருவம் 2004 ஆம் ஆண்டு தொடங்கி 2006 ஆம் ஆண்டு முடிவுற்றது. இதன் இரண்டாவது பருவத்தின் ஒளிபரப்பு 2007 ஆம் ஆண்டு பிப்ரவரி மாதம் தொடங்கி ஆகஸ்ட்டில் முடிவுற்றது.
வெளி இணைப்புகள்
பகுப்பு:1972 பிறப்புகள் பகுப்பு:இந்தித் திரைப்பட நடிகர்கள் பகுப்பு:இந்தியத் தொலைக்காட்சி தொகுப்பாளர்கள் பகுப்பு:வாழும் நபர்கள் பகுப்பு:இந்தியர்கள் பகுப்பு:இந்தியத் திரைப்பட நடிகர்கள் பகுப்பு:பிலிம்பேர் விருதுகள் வென்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:ந.ந.ஈ.தி நபர்கள் பகுப்பு:கூகுள் தமிழாக்கம்-இந்தித் திரைப்படம் பகுப்பு:பஞ்சாப் நபர்கள்
பாரடேயின் மின்னாற்பகுப்பு விதிகள்
முதல் விதி
மின்னாற்பகுப்பின் போது மின்வாயில் வெளிப்படும் பொருளின் நிறையானது (அல்லது பொருண்மை, m) மின்பகு நீர்மத்தின் வழியே பாயும் மின்னூட்டத்திற்கு (Q) நேர்த்தகவில் அமையும்.
இரண்டாவது விதி
ஒரே அளவு மின்னூட்டம் மின்பகு நீர்மங்களின் வழியே பாயும் போது அதனால் மின்வாய்களில் வெளிப்படும் பொருள்களின் நிறை (அல்லது பொருண்மை, m) அத்தனிமங்களின் வேதிய இணைமாற்றுக்கு (E) நேர்த்தகவில் அமையும்.
பகுப்பு:இயற்பியல் கோட்பாடுகள்‎ பகுப்பு:மின்னாற்பகுப்பு
கடலாடி (ஊராட்சி ஒன்றியம்)
கடலாடி ஊராட்சி ஒன்றியம் இராமநாதபுரம் மாவட்டத்தில் உள்ள 11 ஒன்றியங்களில் ஒன்றாகும். கடலாடி ஊராட்சி ஒன்றியத்தில் 2010-ஆம் ஆண்டில் 60 கிராம பஞ்சாயத்துகள் செயல்படுகின்றன.
அவையாவன...
ஆதாரம்
பகுப்பு:இராமநாதபுரம் மாவட்டம்
ஏகபாத மூர்த்தி
ஏகபாதமூர்த்தி, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். இம்மூர்த்தியை ஏகபாதர் எனவும் வழங்குகிறார்கள். ருத்ரன், மகேஸ்வரன், சதாசிவன், பிரம்மா, விஷ்ணு என்ற ஐந்து மூர்த்திகளும் ஒடுங்கி ஒரே உருவத்தில் காட்சியளிப்பதை இம்மூர்த்தி விளக்குகிறது.
திருவுருவக் காரணம்
ஊழிக்காலம் எனப்படும் பிரளயங்கள் ஏற்படும்போது உலகமே நீரில் மூழ்கி அழியும். அக்காலங்களில் உலகில் உள்ள அனைத்து உயிர்களும், உமையம்மையாகிய சக்தியும் இந்த ஏகபாத மூர்த்தியாகிய சிவபெருமானிடம் ஒடுங்கிவிடுவார்கள். ஊழிக்காலங்களில் இவர் மட்டுமே அழியாமல் இருப்பவர் என ஆகமங்களும் வேதங்களும் கூறுகின்றன. அனைத்து சக்திகளின் பிறப்பிடமாகவும், தஞ்சமடையுமிடமாகவும் ஏகபாத மூர்த்தி இருக்கிறார்.
ஏகபாதமூர்த்தி சிலைகள் தென்னிந்தியாவில் தான் அதிகமாக காணப்படுகின்றன.ஏகபாதமூர்த்தி நான்கு கரங்களுடன்,முக்கண் உடையவராய் ஒரு காலில் நின்ற கோலத்தில் காட்சி அளிக்கிறார்.சிவபெருமான் ஒரு காலில் நின்ற கோலத்தில் இருக்கவும்,அவர் இடுப்பின் வலப்பக்கம் பிரம்மாவும்,இடப்பக்கம் விஷ்ணுவும் தோன்றுகின்றனர்.பிரம்மாவும்,விஷ்ணுவும் அஞ்சலி முத்திரை காட்டுகின்றனர்.சிவபெருமானுக்கு பதில் ஆக்ரோஷ பைரவர் இருப்பின் அந்த வடிவத்தை ஏகபாத பைரவர் என அழைக்கின்றனர். சிவபெருமானின் ஒற்றைக்கால்,பிரபஞ்சத்தை தாங்கி நிற்கும் தூணாக கருதப்படுகிறது.வலது கை அபய முத்திரை காட்டியவண்ணம் இருக்க,இடது கை வரத கோலத்தைக் காட்டும் அமைப்பிலும் வடிவமைக்கப்பட்டு உள்ளது.பின்கைகளில் மானும்,ஆயுதமும் ஏந்தி நிற்கிறார்.
மேற்கோள்கள்
பகுப்பு:சிவ உருவத்திருமேனிகள்